title: Regulamentul de punere în aplicare (UE) nr. 792/2011 al Consiliului din 5 august 2011 de impunere a unei taxe antidumping definitive și de percepere definitivă a taxei provizorii aplicate importurilor de anumite mecanisme de îndosariere cu inele originare din Thailanda

text:
               9.8.2011

               RO

               Jurnalul Oficial al Uniunii Europene

               L 204/11

         REGULAMENTUL DE PUNERE ÎN APLICARE (UE) NR. 792/2011 AL CONSILIULUI
   din 5 august 2011
   de impunere a unei taxe antidumping definitive și de percepere definitivă a taxei provizorii aplicate importurilor de anumite mecanisme de îndosariere cu inele originare din Thailanda
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9 alineatul (4),
   având în vedere propunerea prezentată de către Comisia Europeană (denumită în continuare „Comisia”) după consultarea comitetului consultativ,
   întrucât:
   1.   MĂSURI PROVIZORII

               (1)

               Prin Regulamentul (UE) nr. 118/2011 (2) (denumit în continuare „regulamentul provizoriu”), Comisia a instituit o taxă antidumping provizorie la importurile de anumite mecanisme de îndosariere cu inele originare din Thailanda.

               (2)

               Procedura a fost inițiată în urma unei plângeri depuse la 6 aprilie 2010 de către societatea comercială Ring Alliance Ringbuchtechnik GmbH (denumită în continuare „reclamantul”) în numele unor producători care reprezintă o proporție majoră, în acest caz de peste 50 %, din producția totală a Uniunii de anumite mecanisme de îndosariere cu inele (denumite în continuare „MII”). Plângerea conținea elemente de probă prima facie privind existența dumpingului în ceea ce privește produsul în cauză și prejudiciile materiale rezultând din acesta, care au fost considerate suficiente pentru a justifica inițierea unei proceduri.

               (3)

               Se reamintește faptul că, astfel cum se menționează în considerentul 7 din regulamentul provizoriu, ancheta privind dumpingul și prejudiciul a acoperit perioada cuprinsă între 1 aprilie 2009 și 31 martie 2010 (denumită în continuare „perioada de anchetă” sau „PA”). Examinarea tendințelor relevante pentru evaluarea prejudiciului a acoperit perioada cuprinsă între 1 ianuarie 2006 și sfârșitul perioadei de anchetă (denumită în continuare „perioada de examinare a prejudiciului”).

         2.   PROCEDURA ULTERIOARĂ

               (4)

               Ulterior comunicării faptelor și considerentelor esențiale, pe baza cărora s-a decis instituirea măsurilor antidumping provizorii (denumită în continuare „comunicarea provizorie”), mai multe părți interesate și-au exprimat în scris opiniile cu privire la constatările provizorii. Părțile care au solicitat acest lucru, în special doi importatori și producătorul thailandez, au avut posibilitatea de a fi audiate.

               (5)

               Comisia a continuat să caute și să verifice toate informațiile pe care le-a considerat necesare pentru constatările sale definitive cu privire la dumping, prejudiciu, legătura de cauzalitate și interesul Uniunii. Pe lângă verificările menționate în considerentul 6 din regulamentul provizoriu, o verificare suplimentară a fost efectuată la localurile societății Rima Benelux Holding BV, singurul utilizator care a cooperat în cadrul anchetei prin trimiterea răspunsului la un chestionar pentru utilizatori.

               (6)

               Toate părțile au fost informate cu privire la faptele și considerațiile esențiale pe baza cărora s-a avut în vedere recomandarea instituirii unei taxe antidumping definitive la importurile de anumite mecanisme de îndosariat cu inele originare din Thailanda și a perceperii definitive a sumelor depuse cu titlul de taxă provizorie. Părților li s-a acordat, de asemenea, un termen în care să poată prezenta observații în urma acestei informări.

               (7)

               Observațiile orale și scrise prezentate de părțile interesate au fost examinate și luate în considerare după caz.

         3.   PRODUSUL ÎN CAUZĂ ȘI PRODUSUL SIMILAR

               (8)

               În absența altor comentarii cu privire la produsul în cauză și la produsul similar, se confirmă considerentele 8-11 din regulamentul provizoriu.

         4.   DUMPINGUL

   4.1.   Valoarea normală

               (9)

               Se reamintește faptul că, astfel cum se explică la considerentul 14 din regulamentul provizoriu, doar un singur producător-exportator din Thailanda a cooperat în cadrul anchetei, iar exporturile sale către Uniune în decursul PA au reprezentat toate exporturile thailandeze către Uniune. Producătorul-exportator și un importator neafiliat care a cooperat au susținut că expertul extern independent care a asistat Comisia în timpul vizitei la fața locului la producătorul-exportator a făcut unele erori de calcul în raportul său. Una dintre sarcinile expertului a fost de a analiza procesul de nichelare și cantitatea de materii prime consumate de către producătorul-exportator în diferitele etape ale producției. Astfel cum s-a menționat la considerentul 15 din regulamentul provizoriu, ancheta a arătat că producătorul-exportator a furnizat informații incomplete și inexacte cu privire la elementele semnificative privind costurile sale de producție și alte materii prime. Afirmațiile făcute de producătorul-exportator și de un importator cu privire la erorile de calcul din raportul expertului au fost examinate de Comisie și s-a concluzionat că acestea nu erau fondate. Prin urmare, constatările prezentate la considerentul 15 din regulamentul provizoriu sunt confirmate.

               (10)

               Producătorul exportator și un importator au contestat, de asemenea, constatările provizorii, astfel cum sunt prevăzute la considerentele 19-20 din regulamentul provizoriu. În special, aceștia au susținut că metodologia utilizată pentru determinarea provizorie a valorii normale pentru alte tipuri decât cele pentru care s-a stabilit o valoare normală specifică era exagerată, deoarece aceasta fusese incorect bazată pe media aritmetică a valorilor normale. Comisia a admis contestația, a corectat metodologia și a revizuit calculul valorilor normale pentru aceste alte tipuri, ținând seama de gama de produse a producătorului thailandez care reflectă mai precis situația sa.

               (11)

               Producătorul-exportator a afirmat, de asemenea, că ratele folosite pentru costurile de vânzare, cheltuielile administrative și alte costuri generale (VAG) și marjele de profit de 16 % și, respectiv, 8 % au fost prea ridicate. Producătorul-exportator a afirmat că VAG nu ar trebui să depășească 12,59 %, rată care reflectă propriile sale VAG cu excepția costurilor de transport intern.

               (12)

               Se reamintește faptul că, astfel cum este subliniat în considerentele 15-17 din regulamentul provizoriu, producătorul-exportator nu a cooperat în cadrul anchetei și, în consecință, nu a furnizat datele privind ansamblul costurilor VAG. În aceste circumstanțe și dat fiind faptul că nu au fost furnizate informații suplimentare privind ansamblul costurilor VAG ale societății, s-a decis să se aibă în continuare la bază informațiile disponibile în plângere. În plus, având în vedere informațiile disponibile și în măsura în care acestea pot fi verificate, o rată VAG de 16 % a fost considerată rezonabilă. Prin urmare, contestația a fost respinsă.

               (13)

               Producătorul-exportator a susținut că marjă de profit de 8 % utilizată la calculul provizoriu a fost prea ridicată și, în schimb, ar fi trebuit utilizată o marjă de profit de 5 %. Argumentele au fost, în primul rând, că o marjă de profit de 5 % a fost utilizată pentru profitul țintă în analiza prejudiciului și, în al doilea rând, că o marjă de profit de 5 % ar fi în conformitate cu anchetele anterioare privind același produs. Cu privire la primul argument, Comisia a constatat că stabilirea unui profit țintă pentru industria din Uniune și nivelul de profit folosit pentru stabilirea unei valori normale nu urmează aceeași logică și, prin urmare, nu trebuie să fie aceleași. Cu privire la cel de al doilea argument, Comisia a admis că există o serie de motive pentru utilizarea aceleiași marje de profit ca și în anchetele anterioare privind același produs și a hotărât să accepte această afirmație și să modifice nivelul de profit utilizat la calcularea valorilor normale în consecință.

               (14)

               În urma comunicării finale, industria din Uniune și producătorul-exportator au prezentat o serie de observații. Industria din Uniune nu a fost de acord cu corecția efectuată în ceea ce privește marja de profit, susținând că o marjă de profit de 5 % nu ar fi suficientă pentru a acoperi cerințele de rentabilitate ale celor trei societăți afiliate implicate în producerea și vânzarea produsului în cauză, fără a furniza niciun alt argument substanțial. Prin urmare, observația a fost respinsă.

               (15)

               Producătorul-exportator a afirmat că costul deprecierii, construcțiilor și asigurărilor utilizat la calculul valorii normale a unui anumit tip nu a fost același cu cel folosit pentru celelalte tipuri și că ar trebui să se aplice aceeași cifră pentru toate tipurile. Comisia a verificat afirmația și a constatat, într-adevăr, o eroare de calcul. Cu toate acestea, contrar afirmației producătorului exportator, s-a constatat prezența erorii în calcularea valorii normale a celorlalte tipuri. În consecință, s-a efectuat o corecție a valorii normale pentru alte tipuri de produse.

               (16)

               Producătorul-exportator a afirmat, de asemenea, că valorile normale stabilite pentru alte tipuri de produse decât cele pentru care s-a stabilit o valoare normală specifică nu au luat pe deplin în considerare gama reală de produse a producătorului-exportator. În acest sens, producătorul-exportator și-a reiterat solicitarea ca o medie ponderată a valorilor normale constatate să fie utilizată pentru alte tipuri, reflectând astfel gama reală de produse a producătorului-exportator. Astfel cum s-a menționat la considerentul 10 de mai sus, Comisia a fost de acord să revizuiască calculul valorilor normale pentru aceste alte tipuri, pentru a ține seama de gama reală de produse a producătorului din Thailanda și, indiferent de volumele reale de vânzări pentru fiecare tip, a fost calculată o valoare normală pentru MII mici, medii și mari. Cu toate acestea, în absența unor motive întemeiate, Comisia a respins argumentul că ar trebui să fie luat în considerare în plus un factor de ponderare pe baza vânzărilor exportatorului către Uniune.

               (17)

               În plus, producătorul-exportator a pretins că metoda Comisiei de calculare a valorii normale în funcție de lungimea mecanismelor de îndosariere cu inele a fost imprecisă și incompletă și a propus o nouă metodă de calcul al valorii medii, care să ia în considerare mai precis diverse variante de lungime. Astfel cum s-a explicat la considerentul 16 de mai sus, Comisia a calculat o valoare normală pentru alte tipuri de produse decât cele pentru care o anumită valoare normală a fost stabilită și a calculat valorile normale reflectând MII mici, medii și mari. Calculul exportatorului s-a dovedit a fi inadecvat și orientat către rezultate. Prin urmare, pretenția a fost respinsă.

               (18)

               Pe lângă modificările menționate anterior și în absența oricăror altor observații, se confirmă definitiv conținutul considerentelor 15-20 din regulamentul provizoriu privind stabilirea valorii normale.

         4.2.   Prețul de export și comparația

               (19)

               Producătorul-exportator a afirmat că moneda utilizată pentru calculul cheltuielilor de transport în cadrul calculării dumpingului nu a fost cea corectă. Comisia a admis această afirmație.

               (20)

               În absența oricăror altor observații, se confirmă definitiv conținutul considerentelor 21-24 din regulamentul provizoriu referitor la stabilirea prețurilor de export și compararea prețurilor de export cu valoarea normală respectivă.

         4.3.   Marja de dumping

               (21)

               Producătorul-exportator a afirmat că, la calcularea marjei de dumping, nu s-a ținut seama de valoarea normală specifică pentru două tipuri. Afirmația a fost admisă și s-a operat corecția necesară.

               (22)

               Având în vedere schimbărilor menționate anterior privind calcularea valorii normale și comparația, și după corectarea erorii de calcul în ceea ce privește prețul de export menționată mai sus, cuantumul dumpingului determinat în final, exprimată ca procentaj din prețul de import CIF la frontiera Uniunii, înainte de vămuire, este după cum urmează:

                           Producător-exportator

                           Marja de dumping

                           Thai Stationery Industry Co. Ltd., Bangkok, Thailanda

                           16,3 %

               (23)

               Având în vedere că producătorul-exportator care a cooperat reprezintă totalitatea exporturilor thailandeze ale produsului în cauză către Uniune, s-a considerat că ar trebui să se stabilească marja reziduală de dumping la nivelul marjei de dumping stabilite pentru acesta din urmă, respectiv 16,3 %.

         5.   DEFINIȚIA INDUSTRIEI UNIUNII

               (24)

               În lipsa oricăror observații privind definiția industriei Uniunii, se confirmă constările de la considerentele 28-32 din regulamentul provizoriu.

         6.   PREJUDICIUL

   6.1.   Consumul din Uniune și importurile din Thailanda

               (25)

               Producătorul thailandez și mai mulți importatori au pus la îndoială tendințele consumului din Uniune stabilite în regulamentul provizoriu. În special, ei au afirmat că consumul a scăzut într-o măsură mai mare decât ceea ce s-a stabilit în mod provizoriu (cu aproximativ 30 %). De asemenea, aceștia au cerut clarificări privind metodologia aplicată de Comisie pentru a stabili consumul, deoarece MII sunt incluse la o poziție tarifară alături de alte produse.

               (26)

               Trebuie menționat faptul că, deși aceste părți interesate au contestat constatările privind consumul, nu au fost furnizate dovezi sau cifrele în sprijinul acestor afirmații. De asemenea, acestea nu au indicat nicio eroare metodologică.

               (27)

               În ceea ce privește metodologia, ar trebui reamintit faptul că, astfel cum s-a menționat la considerentul 33 din regulamentul provizoriu, consumul a fost stabilit pe baza cifrelor de vânzări verificate furnizate în răspunsul la chestionar al părților cooperante (cei doi producători din Uniune și exportatorul thailandez pentru perioadele 2008-PA) și pe baza cifrelor Eurostat pentru restul importurilor. Având în vedere că MII din alte surse sunt supuse măsurilor antidumping, importurile (din toate sursele) sunt înregistrate la coduri de subpoziții din baza de date a tarifelor vamale (TARIC) care sunt în foarte mare măsură specifice cu privire la produsul care face obiectul anchetei. Aceste subpoziții au fost utilizate pentru a garanta că doar importurile de produs în cauză au fost avute în vedere, în pofida unei actualizări minore a definiției produsului în cadrul prezentei anchete.

               (28)

               În plus, dat fiind că cifrele Eurostat sunt exprimate în kilograme, în timp ce consumul a fost calculat în bucăți, un importator a cerut clarificări în ceea ce privește metodologia folosită pentru converti kilogramele în bucăți. Prin urmare, ar trebui să se precizeze că a fost utilizat un factor de conversie de 50 g/bucată, ceea ce este în concordanță cu anchetele anterioare și s-a dovedit a fi rezonabil în comparație cu informațiile furnizate de producătorul-exportator thailandez. Ar trebui adăugat, de asemenea, că, în cazul în care Comisia ar fi folosit exact greutatea medie per bucată, care rezultă din informațiile furnizate de producătorul-exportator thailandez, importurile din Thailanda ar fi prezentat, pe ansamblul perioadei de analiză a prejudiciului, o creștere mai accentuată, atât în termeni de volum absolut (cu 25 %, în comparație cu 19 % stabilit în regulamentul provizoriu), cât și în termeni de cote de piață (de la 11,8 % la 15,5 %, față de 12,0 % la 15,0 % stabilit în regulamentul provizoriu).

               (29)

               Un importator a susținut, de asemenea, că importurile thailandeze au scăzut de fapt cu 40 % în cursul perioadei de analiză a prejudiciului, dar aceasta s-a fost bazat pe valoarea de import – și nu pe volum – pentru totalitatea codului vamal, incluzând astfel alte produse decât cele care fac obiectul anchetei. Acest argument a trebuit să fie respins.

               (30)

               Având în vedere cele de mai sus, constatările de la considerentele 33-40 din regulamentul provizoriu privind consumul din Uniune (care a scăzut cu mai mult de 15 % între 2008 și PA) și importurile din Thailanda sunt confirmate.

         6.2.   Situația economică a industriei Uniunii

               (31)

               Un importator a afirmat că analiza prejudiciului a fost afectată, deoarece situația financiară precară a industriei din Uniune ar trebui să fie analizată în legătură cu situația uneia dintre societățile sale afiliate, despre care se susține că realizează profit din activitatea de MII. În această privință, se remarcă faptul că analiza prejudiciului ar trebui să se concentreze numai pe vânzările industriei Uniunii pe piața sa internă a produsului în cauză, fabricat în Uniune. Dat fiind că, astfel cum se menționează la considerentul 69 din regulamentul provizoriu, societatea în cauză nu este un producător din Uniune și comercializează, în principal, produse care nu sunt originare din Uniune, aceasta nu ar trebui să fie luată în considerare în sensul analizei prejudiciului.

               (32)

               Fără a aduce atingere celor de mai sus, se subliniază totuși că importatorul nu a furnizat nicio informație care să arate că societatea menționată anterior ar fi într-o situație financiară bună. Dimpotrivă, cifrele obținute în cursul anchetei arată că și această societate a înregistrat o scădere semnificativă a volumului vânzărilor sale de MII în cursul perioadei de anchetă.

               (33)

               Ținând cont de cele menționate anterior și în lipsa altor observații cu privire la analiza prejudiciului, se confirmă considerentele 41-57 din regulamentul provizoriu și se concluzionează că industria Uniunii a suferit un prejudiciu important în sensul articolului 3 alineatul (5) din regulamentul de bază.

         7.   LEGĂTURA DE CAUZALITATE

   7.1.   Efectele importurilor care fac obiectul unui dumping

               (34)

               Chiar dacă unele părți interesate au contestat constatările provizorii cu privire la efectul celorlalți factori (a se vedea mai jos), niciuna dintre acestea nu a contestat constatarea provizorie conform căreia importurile din Thailanda, care fac obiectul unui dumping, au cauzat un prejudiciu industriei din Uniune. Se confirmă considerentele 58-64 din regulamentul provizoriu.

         7.2.   Efectele altor factori

               (35)

               Unele părți interesate au contestat constatările provizorii cu privire la efectul altor factori, și au afirmat că, alternativ, reducerea cererii, concurența între producătorii din Uniune, importurile din India și prejudiciul autoprovocat ar fi cauza principală a prejudiciului.

               (36)

               În ceea ce privește reducerea cererii, se face trimitere la considerentele 25-30 de mai sus, care confirmă tendința consumului stabilită în regulamentul provizoriu. Afirmațiile că efectele reducerii cererii au fost subestimate ar trebui să fie respinse în consecință. Cu toate acestea, trebuie reamintit faptul că, la considerentul 67 din regulamentul provizoriu, s-a concluzionat că scăderea consumului ar fi putut într-adevăr contribui la prejudiciul important suferit de industria din Uniune, deși acest efect a fost susținut considerabil prin efectul cauzat de importurile care fac obiectul unui dumping. Cu toate acestea, efectul scăderii consumului nu a fost de natură să întrerupă legătura de cauzalitate dintre importurile care fac obiectul unui dumping și prejudiciul constatat.

               (37)

               De asemenea, exportatorul thailandez a susținut că prejudiciul suferit de industria din Uniune a fost cauzat, de asemenea, de concurența dintre producătorii din Uniune. Aceasta se datorează în principal faptului că pierderea cotei de piață a industriei din Uniune a coincis cu creșterea cotei de piață a celuilalt producător din Uniune.

               (38)

               În această privință, chiar și în cazul în care calculele prezentate de exportatorul thailandez nu sunt în întregime corecte, este adevărat că, în ansamblu, cota de piață a celui de-al doilea producător a crescut, de asemenea, în cursul perioadei de analiză a prejudiciului. Cu toate acestea, ar trebui să se reamintească faptul că, astfel cum s-a menționat la considerentul 30 din regulamentul provizoriu, acest producător importă o cantitate semnificativă de MII din Thailanda. Fapt interesant, în anul în care acest producător a reușit să își sporească numărul de vânzări de produse fabricate în Uniune și cota de piață, au sporit semnificativ și vânzările de MII din Thailanda. În realitate, acesta chiar a devenit un importator important de MII din Thailanda, achiziționând o parte importantă din exporturile thailandeze sin cursul anului respectiv. Prin urmare, chiar în cazul în care cel de-al doilea producător din Uniune a reușit într-adevăr să preia o parte din cotele de piață ale industriei din Uniune, este dificil să nu se concluzioneze că această societate comercială a reușit să facă acest lucru deoarece a beneficiat, de asemenea, de importurile de MII din Thailanda care au făcut obiectul unui dumping. Se reamintește faptul că acest producător a fost exclus din definiția industriei din Uniune din cauza activităților sale importante de import în raport cu propria sa producție.

               (39)

               În plus, argumentul abordat deja la considerentul 69 din regulamentul provizoriu conform căruia importurile indiene au cauzat, de asemenea, un prejudiciu industriei din Uniune a fost repetat de către părțile interesate. Afirmația se baza pe faptul că India deține o cotă de aproximativ 50 % din piața Uniunii, adică de trei ori mai mult decât Thailanda, și că prețurile medii aferente au scăzut cu 3 % între 2009 și perioada de anchetă, în timp ce au subcotat prețurile din Uniune cu 24 %. De asemenea, s-a subliniat faptul că o parte importantă a importurilor indiene a fost achiziționată de către o societate afiliată industriei din Uniune.

               (40)

               Cu toate acestea, nu au fost oferite argumente noi în acest sens și aceste afirmații au fost deja abordate în regulamentul provizoriu. Chiar dacă nivelul absolut al importurilor indiene a fost într-adevăr, per ansamblu, mai ridicat decât nivelul importurilor din Thailanda, s-a arătat, în regulamentul provizoriu, că aceste importuri au evoluat în mod diferit: în timp ce importurile din Thailanda au crescut în cursul perioadei de analiză a prejudiciului atât în termeni absoluți, cât și în termeni relativi, importurile indiene au scăzut (cu aproape 10 %) iar cotele de piață, la rândul lor, s-au diminuat ușor. În plus, nivelul prețurilor medii din India a fost, de asemenea, mai mare decât prețul de import din Thailanda. Mai mult, chiar dacă o societate afiliată industriei din Uniune importă MII din India, ancheta a stabilit că nivelul acestor importuri a scăzut în mod semnificativ în ultimii ani, astfel cum se menționează mai sus la considerentul 32.

               (41)

               În cele din urmă, mai multe părți interesate au susținut, de asemenea, că reclamantul și-a pierdut clienții deoarece a devenit o prezență activă pe piața din aval prin societatea sa mamă, Ring International Holding (RIH), și că vânzările de MII către societăți afiliate ar trebui să fie examinate cu atenție, deoarece acestea nu ar fi realizate în condiții de deplină concurență. Aceste afirmații au fost respinse pentru că nu au fost motivate și ancheta a arătat că vânzările către societățile afiliate au fost neglijabile în comparație cu totalul vânzărilor.

         7.3.   Constatare privind legătura de cauzalitate

               (42)

               Pe baza informațiilor de mai sus, constatările provizorii stabilite la considerentele 65-76 din regulamentul provizoriu se confirmă. Chiar dacă alți factori decât importurile au avut, de asemenea, un impact asupra situației industriei din Uniune, s-a concluzionat că importurile din Thailanda care fac obiectul unui dumping au cauzat un prejudiciu important industriei din Uniune, în sensul articolului 3 alineatul (6) din regulamentul de bază, pe baza unei analize care a distins și separat în mod corespunzător efectele tuturor factorilor cunoscuți de efectele prejudiciabile ale importurilor care fac obiectul unui dumping.

         8.   INTERESUL UNIUNII

               (43)

               Doi din cei cinci importatori care au cooperat în timpul anchetei au reacționat la dezvăluirea constatărilor provizorii și au transmis observații în scris. Unul dintre acești importatori a solicitat să fie audiat, la fel ca și un alt importator. Comisia a decis, de asemenea, să efectueze o vizită la sediul singurului utilizator care a participat la anchetă.

               (44)

               Nu s-au formulat observații cu privire la considerentele 79-90 din regulamentul provizoriu privind descrierea pieței și secțiunea referitoare la interesul industriei Uniunii.

         8.1.   Importatori și comercianți

               (45)

               În primul rând, se reamintește faptul că în regulamentul provizoriu s-a concluzionat că instituirea de măsuri ar putea avea doar un impact negativ semnificativ asupra situației unui importator, care produce, de asemenea, MII în Uniune. Acest importator nu a reacționat la instituirea măsurilor provizorii.

               (46)

               Un alt importator, care, de asemenea, a solicitat o audiere prezidată de consilierul-auditor, a pus sub semnul întrebării în principal calculul marjei de dumping, analiza prejudiciului și calcularea consumului Uniunii. Acesta nu a făcut totuși noi observații privind analiza interesului Uniunii.

               (47)

               Un al treilea importator, care reprezintă 20 % din totalul importurilor din Thailanda, a solicitat o audiere în cursul căreia s-a explicat că, contrar informațiilor prezentate anterior în timpul anchetei, aceasta nu și-a încetat toate activitățile referitoare la MII, astfel cum s-a menționat la considerentul 92 din regulamentul provizoriu, ci le-a transferat către un alt birou. În cadrul audierii sale, acest importator a explicat că activitatea cu MII este doar complementară activității sale principale, care acoperă alte produse și nu exclude importul de MII din Thailanda, chiar și în cazul în care se impun măsuri. Cu toate acestea, din cauza costurilor generale ale rețelei de distribuție de mari dimensiuni, aceasta va depinde de nivelul taxelor antidumping și de posibilitatea de creștere a prețurilor pentru clienți. Alternativ, acest importator nu ar avea de suferit consecințe negative semnificative ca urmare a încetării activităților cu MII, având în vedere importanța minoră a acestei activități în comparație cu ansamblul activităților sale.

         8.2.   Utilizatori

               (48)

               Astfel cum se menționează la considerentul 5 de mai sus, răspunsurile la chestionar prezentate de singurul utilizator care a cooperat au fost verificate în timpul vizitei la fața locului, după instituirea măsurilor provizorii. Acest utilizator se aprovizionează dintr-o varietate de surse, inclusiv din Uniune, India și Thailanda. De asemenea, obișnuia să importe din China, dar și-a schimbat sursa de aprovizionare odată cu impunerea de taxe antidumping.

               (49)

               Importurile thailandeze reprezintă aproximativ 10 % din achizițiile sale totale de MII, iar societatea a decis să nu importe produse thailandeze de la instituirea măsurilor provizorii. Chiar dacă măsurile nu par să fi afectat în mod semnificativ situația sa economică, această societate își exprimă totuși regretul pentru limitarea surselor sale de aprovizionare și în special pentru faptul că, în prezent, aceasta nu se poate baza întotdeauna pe livrarea pe termen scurt de MII.

               (50)

               Unele părți interesate au reiterat afirmația deja abordată în regulamentul provizoriu că instituirea măsurilor ar duce la un număr limitat de surse de aprovizionare pe piața Uniunii. Prin urmare, este util să se amintească că, într-adevăr, ancheta a arătat că piața Uniunii este caracterizată de un număr limitat de părți implicate: există un singur producător din India, unul din Thailanda, doi din Uniune și câțiva din China. Scopul măsurilor antidumping este acela de a restabili concurența loială pe piața Uniunii, nu de a împiedica importurile. Acest fapt poate, într-adevăr, să aibă drept rezultat o reducere a nivelului importurilor, în timp ce măsurile compensează caracterul de denaturare a schimburilor comerciale al acestor importuri. Totuși, ca atare, acesta nu este un motiv suficient pentru a pune la îndoială instituirea măsurilor împotriva importurilor care fac obiectul unui dumping. S-ar putea susține chiar că, pe piața Uniunii, ar trebui să fie garantată concurența loială pentru a asigura existența în continuare a tuturor surselor de aprovizionare pe termen lung.

               (51)

               Se preconizează că, odată cu un nivel de taxă definitivă, care este mai mic decât cel provizoriu, importurile thailandeze ar putea pătrunde încă pe piața Uniunii, în timp ce ancheta a arătat că există și alte surse de aprovizionare, chiar și în număr limitat.

         8.3.   Constatare privind interesul Uniunii

               (52)

               Având în vedere cele menționate anterior și în lipsa oricăror alte observații, se confirmă considerentele 77-110 din regulamentul provizoriu și se concluzionează că, în ansamblu, pe baza informațiilor disponibile privind interesul Uniunii, nu există motive imperioase împotriva instituirii de măsuri antidumping definitive la importurile de MII originare din Thailanda.

         9.   MĂSURI ANTIDUMPING DEFINITIVE

   9.1.   Nivelul de eliminare a prejudiciului

               (53)

               În lipsa oricăror observații cu privire la nivelul de eliminare a prejudiciului, se confirmă considerentele 111-114 din regulamentul provizoriu.

         9.2.   Măsuri definitive

               (54)

               Cu privire la valoarea taxei necesare pentru eliminarea efectelor practicilor de dumping prejudiciabile, s-a observat că taxa antidumping ar trebui să fie redusă la 6 %, deoarece se presupune că importurile din India nu fac obiectul unui dumping și sunt cu 6 % mai importante decât importurile thailandeze. În acest sens, se observă că scopul taxelor antidumping nu este de a alinia prețurile cu cele din alte surse, ci de a elimina efectele de denaturare ale practicilor de dumping prejudiciabile.

               (55)

               Având în vedere constatările formulate cu privire la dumping, prejudiciu, legătura de cauzalitate și interesul Uniunii și în conformitate cu articolul 9 alineatul (4) din regulamentul de bază, ar trebui instituită o taxă antidumping definitivă la nivelul marjei celei mai scăzute de dumping sau de prejudiciu constatate, în conformitate cu regula taxei celei mai mici. În acest caz, nivelul taxei ar trebui stabilit, în consecință, la nivelul dumpingului constatat. Acesta a fost calculat la 16,3 %, fiind în mod evident mai scăzut față de cel de la momentul etapei provizorii.

               (56)

               Pe baza celor de mai sus, nivelul taxei antidumping definitive pentru exportatorul cooperant este de 16,3 %.

         10.   PERCEPEREA DEFINITIVĂ A TAXEI PROVIZORII

               (57)

               Având în vedere amploarea marjei de dumping constatate și dat fiind nivelul prejudiciului cauzat industriei din Uniune, se consideră necesară perceperea definitivă a sumelor depuse cu titlu de taxă antidumping provizorie instituită de regulamentul provizoriu, până la nivelul sumei taxei definitive instituite prin prezentul regulament. Din moment ce taxa definitivă este mai mică decât taxa provizorie, sumele depuse în plus față de nivelul taxei definitive ar trebui restituite,

         ADOPTĂ PREZENTUL REGULAMENT:
   Articolul 1
   (1)   Se instituie o taxă antidumping definitivă privind anumite mecanisme de îndosariere cu inele care se încadrează în prezent la codul NC ex 8305 10 00 (coduri TARIC 8305100011, 8305100013, 8305100019, 8305100021, 8305100023, 8305100029, 8305100034, 8305100035 și 8305100036) și care sunt originare din Thailanda. În sensul prezentului regulament, mecanismele de îndosariere cu inele sunt compuse din cel puțin două plăci sau sârme din oțel, pe care sunt fixate cel puțin 4 semi-inele din sârmă de oțel și care sunt prinse laolaltă de o copertă din oțel. Ele se deschid prin tragerea semi-inelelor sau cu ajutorul unui mic dispozitiv declanșator din oțel fixat pe mecanismul de îndosariere cu inele.
   (2)   Nivelul taxei antidumping definitive aplicabilă produselor descrise la alineatul (1) în raport cu prețul net franco frontieră a Uniunii, înainte de vămuire, este de 16,3 %.
   (3)   În absența unor dispoziții contrare, se aplică dispozițiile în vigoare în materie de taxe vamale.
   Articolul 2
   Sumele depuse cu titlu de taxă antidumping provizorie în conformitate cu Regulamentul (UE) nr. 118/2011 se percep cu titlu definitiv la nivelul taxei definitive instituite în conformitate cu articolul 1 din prezentul regulament. Sumele depuse în plus față de nivelul taxei antidumping definitive se restituie.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2011.

            Pentru Consiliu

            Președintele

         M. DOWGIELEWICZ

      (1)  JO L 343, 22.12.2009, p. 51.

      (2)  JO L 37, 11.2.2011, p. 2.


title: Regulamentul de punere în aplicare (UE) nr. 162/2013 al Comisiei din 21 februarie 2013 de modificare a anexei la Regulamentul (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor

text:
               22.2.2013

               RO

               Jurnalul Oficial al Uniunii Europene

               L 49/55

         REGULAMENTUL DE PUNERE ÎN APLICARE (UE) NR. 162/2013 AL COMISIEI
   din 21 februarie 2013
   de modificare a anexei la Regulamentul (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (1), în special articolul 27 alineatul (4),
   întrucât:

               (1)

               În temeiul articolului 27 alineatul (1) litera (a) din Directiva 92/83/CEE, statele membre trebuie să scutească de accize alcoolul care a fost complet denaturat în conformitate cu cerințele oricărui stat membru, cu condiția ca cerințele în cauză să fi fost notificate în mod corespunzător și acceptate în conformitate cu condițiile prevăzute la alineatele (3) și (4) de la articolul menționat.

               (2)

               Regulamentul (CE) nr. 3199/93 al Comisiei din 22 noiembrie 1993 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor (2) prevede că denaturanții utilizați în fiecare stat membru pentru denaturarea completă a alcoolului în conformitate cu articolul 27 alineatul (1) litera (a) din Directiva 92/83/CEE trebuie descriși în anexa la regulamentul respectiv.

               (3)

               Proliferarea procedurilor de denaturare sporește complexitatea sistemului de denaturare, limitează capacitatea de a administra eficient sistemul și oferă mai multe oportunități pentru fraudă.

               (4)

               În 2008, statele membre au oferit sprijin amplu unui grup de proiect care operează în temeiul Deciziei nr. 1482/2007/CE a Parlamentului European și a Consiliului din 11 decembrie 2007 de instituire a unui program comunitar pentru îmbunătățirea funcționării sistemelor de impozitare pe piața internă (Fiscalis 2013) și de abrogare a Deciziei nr. 2235/2002/CE (3), care implică un număr mare de laboratoare chimice vamale și Centrul Comun de Cercetare. Obiectul proiectului a fost acela de a explora posibilitatea de a aplica proceduri de denaturare comune (euro-denaturanți) pentru denaturarea completă a alcoolului.

               (5)

               Grupul de proiect a sugerat, în raportul său final publicat în iunie 2011, că s-ar putea avea în vedere spre adoptare o procedură de denaturare constând în trei litri de alcool izopropilic (IPA), trei litri de metiletilcetonă (MEK) și un gram de benzoat de denatoniu per hectolitru de alcool absolut, drept procedură comună de denaturare pentru denaturarea completă a alcoolului. Unul dintre principalele avantaje ale procedurii comune este că aceasta poate să înlocuiască numeroase proceduri specifice diferitelor state membre. Această procedură ar trebui, prin urmare, să fie utilizată ca procedură comună de către toate statele membre pentru denaturarea completă a alcoolului în scopul prevenirii fraudei, evaziunii și abuzului în acest domeniu.

               (6)

               Ulterior, fiecare stat membru a comunicat Comisiei o nouă listă de cerințe în conformitate cu articolul 27 alineatul (3) din Directiva 92/83/CEE. Fiecare dintre aceste liste se referă la procedura comună de denaturare și, în unele cazuri, la alte proceduri existente. În ceea ce privește procedurile existente, anumite state membre și-au exprimat dorința de a le menține pentru o perioadă de tranziție sau pentru o perioadă de timp nespecificată din cauza unor cerințe tehnice specifice.

               (7)

               Comisia a transmis toate comunicările respective celorlalte state membre la 28 iunie 2012.

               (8)

               Niciunul dintre statele membre nu s-a opus procedurii comune de denaturare propuse.

               (9)

               În ceea ce privește procedurile existente, nu au fost identificate elemente noi care să indice existența unui risc de evaziune, fraudă sau abuz.

               (10)

               Pe lângă procedura comună de denaturare pentru denaturarea completă a alcoolului, aspectele referitoare la brevetare și la costurile aferente au determinat Austria să adopte o procedură alternativă care este deja utilizată de alte state membre drept procedură de denaturare.

               (11)

               Pentru a permite industriei să epuizeze stocurile de denaturanți și de produse denaturate acoperite până în prezent de Regulamentul (CE) nr. 3199/93, dar care nu vor mai fi acoperite odată ce prezentul regulament devine aplicabil, punerea în aplicare a prezentului regulament în ceea ce privește secțiunea I din anexă trebuie să fie amânată.

               (12)

               Prin urmare, Regulamentul (CE) nr. 3199/93 trebuie modificat în consecință.

               (13)

               Măsurile prevăzute de prezentul regulament sunt conforme cu avizul Comitetului pentru accize,

         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 3199/93 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2013.

            Pentru Comisie

            Președintele

         José Manuel BARROSO

      (1)  JO L 316, 31.10.1992, p. 21.

      (2)  JO L 288, 23.11.1993, p. 12.

      (3)  JO L 330, 15.12.2007, p. 1.

      ANEXĂ
      Lista produselor autorizate, cu numărul de înregistrare CAS (Chemical Abstracts Service), dacă este disponibil, și formulele autorizate pentru denaturarea completă a alcoolului.

                  Acetonă

                  CAS: 67-64-1

                  CI reactive red 24

                  CAS: 70210-20-7

                  Piridină brută

                  CAS: nu este disponibil

                  Cristal violet (C.I. nr. 42555)

                  CAS: 548-62-9

                  Benzoat de denatoniu

                  CAS: 3734-33-6

                  Etanol

                  CAS: 64-17-5

                  Acetat de etil

                  CAS: 141-78-6

                  Etil sec-amil cetonă

                  CAS: 541-85-5

                  Etil terț-butil eter

                  CAS: 637-92-3

                  Fluoresceină

                  CAS: 2321-07-5

                  Formaldehidă

                  CAS: 50-00-0

                  Uleiuri de fuzel

                  CAS: 8013-75-0

                  Benzină (inclusiv benzina fără plumb)

                  CAS: 86290-81-5

                  Alcool izopropilic (IPA)

                  CAS: 67-63-0

                  Kerosen

                  CAS: 8008-20-6

                  Petrol lampant

                  CAS: 64742-47-8 la 64742-48-9

                  Metanol

                  CAS: 67-56-1

                  Metiletilcetonă (butanonă) (MEK)

                  CAS: 78-93-3

                  Metilizobutilcetonă

                  CAS: 108-10-1

                  Metilizopropilcetonă

                  CAS: 563-80-4

                  Violet de metil

                  CAS: 8004-87-3

                  Albastru de metilen

                  CAS: 61-73-4

                  Nafta mineral

                  CAS: nu este disponibil

                  Solvent nafta

                  CAS: 8030-30-6

                  Piridină (sau baze piridinice)

                  CAS: 110-86-1

                  Esență de terebentină:

                  CAS: 8006-64-2

                  Benzină de uz tehnic (technical petrol)

                  CAS: 92045-57-3

                  Alcool terțbutilic

                  CAS: 75-65-0

                  Tiofen

                  CAS: 110-02-1

                  Albastru de timol

                  CAS: 76-61-9

                  Metanol (spirt de lemn)

                  nu este disponibil

            În baza de date ECICS (Inventarul vamal european al substanțelor chimice) sunt disponibile sinonime pentru produsele autorizate în diferite limbi europene.
      Termenul „etanol absolut” este utilizat în tot cuprinsul anexei în conformitate cu terminologia utilizată de Uniunea Internațională de Chimie Pură și Aplicată (IUPAC).
      I.   Procedura de denaturare utilizată în toate statele membre

      Pe hectolitru de etanol absolut:

                  —

                  3 litri de alcool izopropilic (IPA);

                  —

                  3 litri de metiletilcetonă (MEK);

                  —

                  1 gram de benzoat de denatoniu.

            Pentru piața internă, statele membre sunt autorizate să adauge un colorant pentru a da o culoare caracteristică produsului, care îl face imediat identificabil.
      II.   Proceduri de denaturare suplimentare utilizate în anumite state membre

         Republica Cehă

      Per hectolitru de etanol absolut, oricare dintre următoarele formulări:

                  1.

                              —

                              0,4 litri de solvent nafta;

                              —

                              0,2 litri de kerosen;

                              —

                              0,1 litri de benzină de uz tehnic (technical petrol).

                  2.

                              —

                              3 litri de etil-terț-butil-eter;

                              —

                              1 litru de alcool izopropilic;

                              —

                              1 litru de benzină fără plumb;

                              —

                              10 miligrame de fluoresceină.

         Germania

      Per hectolitru de etanol absolut:
      Un litru de cetonă amestec, constând în:

                  —

                  95 % până la 96 % din greutate de metiletilcetonă (MEK);

                  —

                  2,5 % până la 3 % din greutate metilizopropilcetonă (3-metil-2-butanonă);

                  —

                  1,5 % până la 2 % din greutate etil sec-amil cetonă (5-metil-3-heptanonă),

            cu 1 gram de benzoat de denatoniu.

         Estonia

      Per hectolitru de etanol absolut:

                  —

                  3 litri de acetonă;

                  —

                  2 grame de benzoat de denatoniu.

         Irlanda

      Se produce o bază prin amestecarea următoarelor substanțe:

                  —

                  etanol 90 % în volum;

                  —

                  metanol (spirt de lemn) 9,5 % în volum;

                  —

                  piridină brută 0,5 % în volum.

            La fiecare 10 hectolitri de bază se adaugă:

                  —

                  3,75 litri de nafta mineral (ulei din petrol);

                  —

                  1,5 grame de violet de metil.

         Notă: Componentele metanol (spirt de lemn) și piridină brută ale bazei pot fi înlocuite cu metanol 10 % în volum.

         Grecia

      Poate fi denaturat numai alcoolul de calitate inferioară (capete și cozi de distilare), cu o concentrație alcoolică de cel puțin 93 % în volum și maximum 96 % în volum.
      Per hectolitru de alcool hidratat de 93 % în volum se adaugă următoarele substanțe:

                  —

                  2 litri de metanol;

                  —

                  1 litru de esență de terebentină;

                  —

                  0,50 litri de petrol lampant;

                  —

                  0,40 grame de albastru de metilen.

            La o temperatură de 20 °C, produsul final va atinge, în starea sa nemodificată, 93 % în volum.

         Italia

      Per hectolitru de etanol absolut se adaugă următoarele substanțe:

                  —

                  125 grame de tiofen;

                  —

                  0,8 grame de benzoat de denatoniu;

                  —

                  3 grame de CI reactive red 24 (colorant roșu), soluție la 25 % g/g;

                  —

                  2 litri de metiletilcetonă (MEK).

            Alcoolul etilic care urmează să fie denaturat trebuie să aibă un conținut de alcool etilic de cel puțin 83 % în volum și o concentrație măsurată pe alcoolmetrul CE de cel puțin 90 % în volum.
      Pentru a asigura solubilitatea completă a tuturor componentelor, amestecul de denaturare trebuie preparat în alcool etilic de cel mult 96 % în volum, măsurat pe alcoolmetrul CE.
      Scopul CI reactive red 24 este de a conferi produsului o culoare roșie caracteristică, prin care se poate identifica imediat finalitatea produsului.

         Letonia

                  1.

                  Per hectolitru de etanol absolut, oricare dintre următoarele formulări:

                              (a)

                              cel puțin:

                                          —

                                          9 litri de alcool izopropilic;

                                          —

                                          1 litru de acetonă;

                                          —

                                          0,4 grame de albastru de metilen, albastru de timol sau cristal violet;

                              (b)

                              cel puțin:

                                          —

                                          3 litri de metilizobutilcetonă;

                                          —

                                          2 litri de metiletilcetonă (MEK);

                              (c)

                              cel puțin:

                                          —

                                          3 litri de acetonă;

                                          —

                                          2 grame de benzoat de denatoniu;

                              (d)

                              cel puțin 10 litri de acetat de etil.

                  2.

                  La 1 hectolitru de alcool etilic deshidratat (conținând maximum 0,5 % apă):
                  minimum 5 litri și maximum 7 litri de benzină.

         Lituania

      Per hectolitru de etanol absolut:

                  —

                  3 litri de acetonă;

                  —

                  2 grame de benzoat de denatoniu.

         Ungaria

      Produsele alcoolice, în funcție de cantitatea de alcool pur, conțin cel puțin una dintre următoarele substanțe:

                  (a)

                  2 % din greutate metiletilcetonă (MEK), 3 % din greutate metilizobutilcetonă și 0,001 % din greutate benzoat de denatoniu;

                  (b)

                  1 % din greutate metiletilcetonă (MEK) și 0,001 % din greutate benzoat de denatoniu;

                  (c)

                  2 % din greutate alcool izopropilic, 1 % din greutate alcool terțbutilic și 0,001 % din greutate benzoat de denatoniu.

         Malta

      Se produce o bază prin amestecarea următoarelor substanțe:

                  —

                  etanol 90 % în volum;

                  —

                  metanol (spirt de lemn) 9,5 % în volum;

                  —

                  piridină brută 0,5 % în volum.

            La fiecare 10 hectolitri de bază se adaugă:

                  —

                  3,75 litri de nafta mineral (ulei din petrol);

                  —

                  1,5 grame de violet de metil.

         Țările de Jos

      Per hectolitru de etanol absolut:
      Cinci litri de amestec constând în:

                  —

                  60 % în volum metanol;

                  —

                  20 % în volum acetonă;

                  —

                  11 % în volum ulei de fuzel (un concentrat de produse secundare ale distilării alcoolului);

                  —

                  8 % în volum apă;

                  —

                  0,5 % în volum metiletilcetonă (MEK);

                  —

                  0,5 % în volum formol (o soluție apoasă de 37 % din greutate formaldehidă).

         Austria

      Per hectolitru de etanol absolut:
      Un litru de cetonă amestec, constând în:

                  —

                  95 % până la 96 % din greutate metiletilcetonă (MEK);

                  —

                  2,5 % până la 3 % din greutate metilizopropilcetonă;

                  —

                  1,5 % până la 2 % din greutate etil sec-amil cetonă,

            cu 1 gram de benzoat de denatoniu.

         Polonia

      Per hectolitru de etanol absolut, oricare dintre următoarele formulări:

                  1.

                  0,75 litri de cetonă amestec, constând în:

                              —

                              95 % până la 96 % din greutate metiletilcetonă (MEK);

                              —

                              2,5 % până la 3 % din greutate metilizopropilcetonă;

                              —

                              1,5 % până la 2 % din greutate etil sec-amil cetonă,

                        cu 0,25 litri de baze piridinice.

                  2.

                  Un litru de cetonă amestec, constând în:

                              —

                              95 % până la 96 % din greutate metiletilcetonă (MEK);

                              —

                              2,5 % până la 3 % din greutate metilizopropilcetonă;

                              —

                              1,5 % până la 2 % din greutate etil sec-amil cetonă,

                        cu 1 gram de benzoat de denatoniu.

         România

      Per hectolitru de etanol absolut:

                  —

                  2 litri de metiletilcetonă (MEK);

                  —

                  1 gram de benzoat de denatoniu;

                  —

                  0,2 grame de albastru de metilen.

         Slovenia

      Per hectolitru de etanol absolut:

                  —

                  1 580 grame de alcool izopropilic;

                  —

                  790 grame de alcool terțbutilic;

                  —

                  0,79 grame de benzoat de denatoniu.

         Slovacia

      Per hectolitru de etanol absolut:

                  1.

                              3 litri de metilizobutilcetonă;

                              2 litri de metiletilcetonă (MEK);

                              1 gram de benzoat de denatoniu;

                              0,2 grame de albastru de metilen.

                  2.

                              1,5 litri de benzină de uz tehnic (technical petrol);

                              1,5 litri de kerosen;

                              2 grame de benzoat de denatoniu.

         Finlanda

      Per hectolitru de etanol absolut, oricare dintre următoarele formulări:

                  1.

                              2 litri de metiletilcetonă (MEK);

                              3 litri de metilizobutilcetonă;

                  2.

                              2 litri de acetonă;

                              3 litri de metilizobutilcetonă.

         Suedia

      Per hectolitru de etanol absolut:

                  —

                  3 litri de metilizobutilcetonă;

                  —

                  2 litri de metiletilcetonă (MEK).

         Regatul Unit

      Se produce o bază prin amestecarea următoarelor substanțe:

                  —

                  etanol 90 % în volum;

                  —

                  metanol (spirt de lemn) 9,5 % în volum;

                  —

                  piridină brută 0,5 % în volum.

            La fiecare 10 hectolitri de bază se adaugă:

                  —

                  3,75 litri de nafta mineral (ulei din petrol);

                  —

                  1,5 grame de violet de metil (C.I. nr. 42555).


title: Regulamentul de punere în aplicare (UE) nr. 1353/2014 al Comisiei din 15 decembrie 2014 de modificare a Regulamentului de punere în aplicare (UE) nr. 1156/2012 de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal

text:
               19.12.2014

               RO

               Jurnalul Oficial al Uniunii Europene

               L 365/70

         REGULAMENTUL DE PUNERE ÎN APLICARE (UE) NR. 1353/2014 AL COMISIEI
   din 15 decembrie 2014
   de modificare a Regulamentului de punere în aplicare (UE) nr. 1156/2012 de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (1), în special articolul 20 alineatul (4),
   întrucât:

               (1)

               Directiva 2011/16/UE impune utilizarea unor formulare-tip și a unor formate electronice pentru schimbul de informații în domeniul fiscal.

               (2)

               Formularele-tip care trebuie utilizate pentru schimbul de informații la cerere, schimbul spontan de informații, notificări și feedback trebuie să fie conforme cu anexele I-IV la Regulamentul de punere în aplicare (UE) nr. 1156/2012 al Comisiei (2).

               (3)

               Pentru schimbul automat și obligatoriu de informații referitoare la anumite categorii de venituri și de capital, trebuie utilizat un format electronic bazat pe formatul electronic existent în temeiul articolului 9 din Directiva 2003/48/CE a Consiliului (3).

               (4)

               Regulamentul (UE) nr. 1156/2012 ar trebui modificat în consecință.

               (5)

               În ceea ce privește intrarea în vigoare, în statele membre, a actelor cu putere de lege și a actelor administrative necesare alinierii la dispozițiile articolului 8 din Directiva 2011/16/UE referitoare la schimbul automat și obligatoriu de informații, modificările ar trebui să se aplice de la 1 ianuarie 2015, conform articolului 29 alineatul (1) din aceeași directivă.

               (6)

               Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 1156/2012 se modifică după cum urmează:

               1.

               se introduce următorul articol 1a:
               „Articolul 1a
               Formatul electronic care trebuie utilizat pentru schimbul automat și obligatoriu de informații în temeiul articolului 8 alineatul (1) din Directiva 2011/16/UE respectă formatul care figurează în anexa V la prezentul regulament.”;

               2.

               se adaugă anexa V la Regulamentul (UE) nr. 1156/2012, conform anexei la prezentul regulament.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2014.

            Pentru Comisie

            Președintele

         Jean-Claude JUNCKER

      (1)  JO L 64, 11.3.2011, p. 1.

      (2)  Regulamentul de punere în aplicare (UE) nr. 1156/2012 al Comisiei din 6 decembrie 2012 de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal (JO L 335, 7.12.2012, p. 42).

      (3)  Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi (JO L 157, 26.6.2003, p. 38).

      ANEXĂ

            „ANEXA V
            Formatul electronic menționat la articolul 1a
            Formatele electronice destinate schimbului automat și obligatoriu de informații efectuat în temeiul articolului 8 din Directiva 2011/16/UE respectă următoarea structură arborescentă și conțin următoarele clase de elemente (1):

                        (a)

                        în ceea ce privește mesajul general:

                        (b)

                        în ceea ce privește corpul dedicat comunicării informațiilor privind veniturile din muncă sau sporuri de conducere:

                        (c)

                        în ceea ce privește corpul dedicat comunicării informațiilor privind pensiile:

                        (d)

                        în ceea ce privește corpul dedicat comunicării informațiilor privind produsele din domeniul asigurărilor de viață:

                        (e)

                        în ceea ce privește corpul dedicat comunicării informațiilor privind deținerea de bunuri imobile și veniturile rezultate din acestea:

                        (f)

                        în ceea ce privește corpul aferent cazului în care nu este comunicată nicio informație în legătură cu o categorie specifică:

                        (g)

                        în ceea ce privește corpul dedicat confirmărilor de primire a informațiilor pentru o categorie specifică:
                         ”

         (1)  Cu toate acestea, în formatul electronic utilizat trebuie să figureze doar câmpurile efectiv disponibile și aplicabile cazului în speță.


title: Regulamentul de punere în aplicare (UE) nr. 1170/2012 al Comisiei din 3 decembrie 2012 privind clasificarea anumitor mărfuri în Nomenclatura combinată

text:
               11.12.2012

               RO

               Jurnalul Oficial al Uniunii Europene

               L 337/6

         REGULAMENTUL DE PUNERE ÎN APLICARE (UE) NR. 1170/2012 AL COMISIEI
   din 3 decembrie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Comitetul Codului vamal nu a emis o opinie în termenul stabilit de președintele său,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 decembrie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                  Un articol care constă dintr-o ghirlandă de flori artificiale de diferite culori, imitând un așa-numit „lei”.
                  Fiecare floare este formată din două piese de material textil colorate într-o singură culoare, decupate în formă de petale de floare. Fiecare floare este separată de următoarea floare printr-un tub din material plastic transparent care imită tulpina florii. Un fir subțire de plastic leagă tuburile și florile pentru a forma un cerc cu diametrul de aproximativ 30 cm, care imită o ghirlandă de flori circulară.
                  (A se vedea fotografia nr. 662) (1)

                  6702 90 00

                  Clasificarea se stabilește pe baza regulilor generale 1, 3 litera (a) și 6 pentru interpretarea Nomenclaturii combinate și pe baza textului codurilor NC 6702 și 6702 90 00.
                  Articolul se aseamănă cu o ghirlandă de flori și este conceput pentru a fi purtat în jurul gâtului ca imitație de „lei”.
                  Articolul nu face obiectul excluderii prevăzute în nota 3 litera (b) de la capitolul 67, întrucât florile artificiale nu sunt realizate dintr-o singură piesă, fiecare floare constând din două piese de material textil, tăiate în formă de petale de floare și întrucât asamblarea petalelor și a tulpinilor prin intermediul unui fir subțire este o metodă similară cu legarea, lipirea sau îmbinarea părților. Articolul se aseamănă, ca formă, cu un produs natural (a se vedea, de asemenea, notele explicative ale Sistemului armonizat aferente poziției 6702, 1 și 3), indiferent dacă detaliile corespund sau nu cu exactitate produsului natural.
                  Clasificarea la poziția 7117 ca imitații de bijuterii se exclude, deoarece articolul nu este o imitație de bijuterii ci imitația unei ghirlande de flori care se poartă în jurul gâtului, un așa-numit „lei”. Prin urmare, articolul nu se încadrează la poziția 7117 (imitații de bijuterii).
                  Clasificarea la poziția 9505 ca articole pentru sărbători, carnaval sau alte divertismente este de asemenea exclusă, deoarece articolul nu este conceput, fabricat și recunoscut exclusiv ca articol pentru sărbători. El nu conține imprimeuri, ornamente, simboluri sau inscripții și, prin urmare, nu este destinat a fi folosit pentru o anumită sărbătoare (a se vedea de asemenea notele explicative ale Sistemului armonizat aferente poziției 9505). În plus, „lei”-ul servește ca decorațiune pentru persoane și nu pentru încăperi, mese etc. El nu reprezintă o parte a unui articol pentru deghizare folosit pentru carnaval (a se vedea de asemenea notele explicative ale Sistemului armonizat aferente poziției 9505, A 1 și 3).
                  Clasificarea la poziția 6307 ca alte articole confecționate este de asemenea exclusă, deoarece articolul este denumit mai specific la poziția 6702 (articole confecționate din flori artificiale) în sensul regulii generale 3 litera (a) pentru interpretarea Nomenclaturii combinate.
                  Prin urmare, articolul trebuie clasificat la codul NC 6702 90 00, ca „articol confecționat din flori artificiale, din alte materiale decât materiale plastice”.

         (1)  Fotografia este prezentată numai cu titlu informativ.


title: Regulamentul de punere în aplicare (UE) nr. 1285/2011 al Comisiei din 8 decembrie 2011 de modificare pentru a 161-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               10.12.2011

               RO

               Jurnalul Oficial al Uniunii Europene

               L 328/34

         REGULAMENTUL DE PUNERE ÎN APLICARE (UE) NR. 1285/2011 AL COMISIEI
   din 8 decembrie 2011
   de modificare pentru a 161-a oară a Regulamentului (CE) nr. 881/2002 al Consiliului de instituire a anumitor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 30 noiembrie 2011, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o persoană fizică de pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice după analizarea cererii de eliminare de pe listă prezentată de această persoană și a Raportului cuprinzător al Ombudsmanului întocmit în urma Rezoluției Consiliului de Securitate al Organizației Națiunilor Unite 1904 (2009). De asemenea, acesta a decis modificarea unei mențiuni din listă.

               (3)

               Prin urmare, anexa I la Regulamentul (CE) nr. 881/2002 trebuie actualizată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare publicării sale în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 decembrie 2011.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  (1)

                  Se elimină următoarea mențiune de la rubrica „Persoane fizice”:
                  „Abu Sufian Al-Salambi Muhammed Ahmed Abd Al-Razziq [alias (a) Abu Sufian Abd Al Razeq, (b) Abousofian Abdelrazek, (c) Abousofian Salman Abdelrazik, (d) Abousofian Abdelrazik, (e) Abousofiane Abdelrazik, (f) Sofian Abdelrazik, (g) Abou El Layth, (h) Aboulail, (i) Abu Juiriah, (j) Abu Sufian, (k) Abulail, (l) Djolaiba the Sudanese, (m) Jolaiba, (n) Ould El Sayeigh]. Data nașterii: 6.8.1962. Locul nașterii: (a) Al-Bawgah, Sudan (b) Albaouga, Sudan. Cetățenia: canadiană, sudaneză. Pașaport nr: BC166787 (pașaport canadian).”

                  (2)

                  Mențiunea „Anwar Nasser Abdulla Al-Aulaqi [alias (a) Anwar al-Aulaqi, (b) Anwar al-Awlaki, (c) Anwar al-Awlaqi, (d) Anwar Nasser Aulaqi, (e) Anwar Nasser Abdullah Aulaqi, (f) Anwar Nasser Abdulla Aulaqi]. Data nașterii: (a) 21.4.1971, (b) 22.4.1971. Locul nașterii: Las Cruces, New Mexico, Statele Unite ale Americii. Cetățenia: (a) americană, (b) yemenită. Alte informații: se ascunde în Yemen din decembrie 2007. Data desemnării menționată la articolul 2a alineatul (4) litera (b): 20.7.2010.” de la rubrica „Persoane fizice” se înlocuiește cu următoarea mențiune:
                  „Anwar Nasser Abdulla Al-Aulaqi [alias (a) Anwar al-Aulaqi, (b) Anwar al-Awlaki, (c) Anwar al-Awlaqi, (d) Anwar Nasser Aulaqi, (e) Anwar Nasser Abdullah Aulaqi, (f) Anwar Nasser Abdulla Aulaqi]. Data nașterii: (a) 21.4.1971, (b) 22.4.1971. Locul nașterii: Las Cruces, New Mexico, Statele Unite ale Americii. Cetățenia: (a) americană, (b) yemenită. Alte informații: s-a confirmat decesul acestuia la 30 septembrie 2011 în Yemen. Data desemnării menționată la articolul 2a alineatul (4) litera (b): 20.7.2010.”


title: Regulamentul de punere în aplicare (UE) nr. 1156/2012 al Comisiei din 6 decembrie 2012 de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal

text:
               7.12.2012

               RO

               Jurnalul Oficial al Uniunii Europene

               L 335/42

         REGULAMENTUL DE PUNERE ÎN APLICARE (UE) NR. 1156/2012 AL COMISIEI
   din 6 decembrie 2012
   de stabilire a normelor de aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (1), în special articolul 20 alineatele (1) și (3) și articolul 21 alineatul (1),
   întrucât:

               (1)

               Directiva 2011/16/UE înlocuiește Directiva 77/799/CEE a Consiliului din 19 decembrie 1977 privind asistența reciprocă acordată de autoritățile competente din statele membre în domeniul impozitării directe (2). S-a realizat o serie de adaptări importante ale normelor privind cooperarea administrativă în domeniul fiscal, în special în ceea ce privește schimbul de informații între statele membre, cu scopul de a îmbunătăți eficiența și eficacitatea schimbului transfrontalier de informații.

               (2)

               Pentru a facilita schimbul de informații, Directiva 2011/16/UE impune ca schimbul respectiv să se facă pe baza unor formulare standard. În consecință și cu scopul de a asigura caracterul adecvat al datelor schimbate și eficiența schimbului în sine, este necesar să se stabilească norme detaliate în acest sens pentru schimbul de informații la cerere, schimbul spontan de informații, notificări și feedback. Formularul folosit trebuie să conțină o serie de câmpuri care să fie suficient de diversificate, astfel încât statele membre să poată trata cu ușurință toate cazurile relevante, utilizând câmpurile adecvate pentru fiecare caz.

               (3)

               În conformitate cu Directiva 2011/16/UE, informațiile trebuie să fie comunicate, în măsura în care este posibil, prin intermediul rețelei comune de comunicații (Common Communication Network – „CCN”). Pentru celelalte cazuri, trebuie precizate modalități practice de comunicare.

               (4)

               Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

         ADOPTĂ PREZENTUL REGULAMENT:
   Articolul 1
   (1)   În ceea ce privește formularele care trebuie utilizate, „câmp” înseamnă un loc dintr-un formular unde pot fi introduse informații care urmează să fie schimbate în conformitate cu directiva Consiliului.
   (2)   Formularul care trebuie utilizat pentru cererile de informații și de anchete administrative în conformitate cu articolul 5 din Directiva 2011/16/UE, precum și pentru comunicările aferente de răspuns, confirmare, solicitare de informații suplimentare, incapacitate sau refuz în conformitate cu articolul 7 din directiva menționată trebuie să respecte anexa I la prezentul regulament.
   (3)   Formularul care trebuie utilizat pentru informări spontane și pentru confirmarea acestora în conformitate cu articolele 9 și, respectiv, 10 din Directiva 2011/16/UE trebuie să respecte anexa II la prezentul regulament.
   (4)   Formularul care trebuie utilizat pentru cererile de notificări administrative în conformitate cu articolul 13 alineatele (1) și (2) din Directiva 2011/16/UE și răspunsurile la acestea în conformitate cu articolul 13 alineatul (3) din directiva respectivă trebuie să respecte anexa III la prezentul regulament.
   (5)   Formularul care trebuie utilizat pentru feedback în conformitate cu articolul 14 alineatul (1) din Directiva 2011/16/UE trebuie să respecte anexa IV la prezentul regulament.
   Articolul 2
   (1)   Rapoartele, declarațiile și alte documente menționate în informațiile comunicate în temeiul Directivei 2011/16/UE pot fi trimise prin intermediul altor mijloace de comunicare decât rețeaua CCN.
   (2)   Atunci când informațiile menționate în Directiva 2011/16/UE nu sunt transmise prin mijloace electronice prin intermediul rețelei CCN și cu excepția cazului în care s-a convenit altfel la nivel bilateral, informațiile sunt însoțite de o scrisoare care descrie informațiile comunicate și este semnată în mod corespunzător de autoritatea competentă care comunică informațiile.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

   Se aplică de la 1 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 decembrie 2012.

            Pentru Comisie

            Președintele

         José Manuel BARROSO

      (1)  JO L 64, 11.3.2011, p. 1.

      (2)  JO L 336, 27.12.1977, p. 15.

      ANEXA I

         Formularul menționat la articolul 1 alineatul (2)

      Formularul pentru cererile de informații și de anchete administrative în conformitate cu articolul 5 din Directiva 2011/16/UE, precum și pentru comunicările aferente de răspuns, confirmare, solicitare de informații suplimentare, incapacitate sau refuz în conformitate cu articolul 7 din Directiva 2011/16/UE conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților solicitante și a celor cărora li se adresează solicitarea;

                  —

                  identitatea persoanei care face obiectul examinării sau al anchetei;

                  —

                  descrierea generală a cazului și, dacă este oportun, informații specifice privind contextul care ar putea permite evaluarea pertinenței preconizate a informațiilor solicitate pentru administrarea și aplicarea legislației interne a statelor membre privind impozitele menționate la articolul 2 din Directiva 2011/16/UE;

                  —

                  scopul fiscal pentru care sunt solicitate informațiile;

                  —

                  perioada care face obiectul anchetei;

                  —

                  numele și adresa oricărei persoane despre care se crede că se află în posesia informațiilor solicitate;

                  —

                  îndeplinirea cerinței legale impuse de articolul 16 alineatul (1) din Directiva 2011/16/UE;

                  —

                  îndeplinirea cerinței legale impuse de articolul 17 alineatul (1) din Directiva 2011/16/UE;

                  —

                  cerere motivată privind o anchetă administrativă specifică și motivele refuzului de a realiza ancheta administrativă specifică solicitată;

                  —

                  confirmare de primire a cererii de informații;

                  —

                  cerere de informații suplimentare;

                  —

                  motive pentru incapacitatea sau refuzul de a furniza informații;

                  —

                  motive pentru lipsa unui răspuns în termenul aplicabil și data până la care autoritatea căreia i se adresează solicitarea consideră că ar putea oferi un răspuns.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA II

         Formularul menționat la articolul 1 alineatul (3)

      Formularul pentru informarea spontană și confirmarea aferentă acesteia în conformitate cu articolele 9 și, respectiv, 10 din Directiva 2011/16/UE conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților expeditoare și destinatare;

                  —

                  identitatea persoanei care face obiectul schimbului spontan de informații;

                  —

                  perioada acoperită de schimbul spontan de informații;

                  —

                  îndeplinirea cerinței legale impuse de articolul 16 alineatul (1) din Directiva 2011/16/UE;

                  —

                  confirmarea primirii informațiilor oferite spontan.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA III

         Formularul menționat la articolul 1 alineatul (4)

      Formularul pentru cererea de notificare în conformitate cu articolul 13 alineatele (1) și (2) din Directiva 2011/16/UE și răspunsurile la aceasta în conformitate cu articolul 13 alineatul (3) din directiva respectivă conține următoarele câmpuri (1):

                  —

                  temeiul juridic;

                  —

                  numărul de referință;

                  —

                  data;

                  —

                  identitatea autorităților solicitante și a celor cărora li se adresează solicitarea;

                  —

                  numele și adresa destinatarului instrumentului sau al deciziei;

                  —

                  alte informații care ar putea facilita identificarea destinatarului;

                  —

                  obiectul instrumentului sau al deciziei;

                  —

                  răspunsul autorității căreia i se adresează solicitarea, în conformitate cu articolul 13 alineatul (3) din Directiva 2011/16/UE, inclusiv data notificării instrumentului sau a deciziei către destinatar.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.

      ANEXA IV

         Formularul menționat la articolul 1 alineatul (5)

      Formularul de feedback în conformitate cu articolul 14 alineatul (1) din Directiva 2011/16/UE conține următoarele câmpuri (1):

                  —

                  numărul de referință;

                  —

                  data;

                  —

                  identitatea autorității competente care emite feedbackul;

                  —

                  feedback general privind informațiile furnizate;

                  —

                  rezultate direct legate de informațiile furnizate.

         (1)  Cu toate acestea, doar câmpurile completate efectiv pentru un anumit caz trebuie să figureze pe formularul folosit în cazul respectiv.


title: Regulamentul de punere în aplicare (UE) 2017/1771 al Comisiei din 27 septembrie 2017 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
               29.9.2017

               RO

               Jurnalul Oficial al Uniunii Europene

               L 251/11

         REGULAMENTUL DE PUNERE ÎN APLICARE (UE) 2017/1771 AL COMISIEI
   din 27 septembrie 2017
   de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
   având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
   întrucât:

               (1)

               Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

               (2)

               Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

               (3)

               Prin urmare, Regulamentul (CE) nr. 1484/95 ar trebui modificat în consecință.

               (4)

               Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1484/95 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 septembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 150, 20.5.2014, p. 1.

      (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

      ANEXĂ
      „
            ANEXA I

                        Codul NC

                        Denumirea mărfurilor

                        Prețul reprezentativ
                        (în EUR/100 kg)

                        Garanția menționată la articolul 3
                        (în EUR/100 kg)

                        Originea (1)

                        0207 12 10

                        Carcase de pui congelate, denumite «pui 70 %»

                        107,5

                        0

                        AR

                        0207 12 90

                        Carcase de pui congelate, denumite «pui 65 %»

                        102,1

                        5

                        AR

                        118,6

                        0

                        BR

                        0207 14 10

                        Bucăți dezosate, congelate, de cocoși sau de găini din specia Gallus domesticus

                        263,2

                        11

                        AR

                        205,6

                        28

                        BR

                        301,7

                        0

                        CL

                        224,0

                        23

                        TH

                        0207 27 10

                        Bucăți dezosate, congelate, de curcani și de curci

                        349,9

                        0

                        BR

                        388,1

                        0

                        CL

                        0408 91 80

                        Ouă fără coajă, uscate

                        352,1

                        0

                        AR

                        1602 32 11

                        Preparate nefierte din cocoși sau din găini

                        219,3

                        20

                        BR

                  ”

         (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul «ZZ» reprezintă «alte origini».


title: Regulamentul de punere în aplicare (UE) 2017/1125 al Comisiei din 22 iunie 2017 de retragere a autorizației acordate pentru substanța activă insectifug după miros de origine animală sau vegetală/smoală de ulei de tal în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a Regulamentului de punere în aplicare (UE) nr. 540/2011 al Comisiei (Text cu relevanță pentru SEE. )

text:
               24.6.2017

               RO

               Jurnalul Oficial al Uniunii Europene

               L 163/10

         REGULAMENTUL DE PUNERE ÎN APLICARE (UE) 2017/1125 AL COMISIEI
   din 22 iunie 2017
   de retragere a autorizației acordate pentru substanța activă insectifug după miros de origine animală sau vegetală/smoală de ulei de tal în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, precum și de modificare a Regulamentului de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3), precum și articolul 78 alineatul (2),
   întrucât:

               (1)

               Directiva 2008/127/CE a Comisiei (2) a inclus insectifugul după miros de origine animală sau vegetală/smoală de ulei de tal ca substanță activă în anexa I la Directiva 91/414/CEE a Consiliului (3). Regulamentul de punere în aplicare (UE) nr. 637/2012 al Comisiei (4) a prevăzut ca statele membre în cauză să se asigure că notificatorul la cererea căruia insectifugul după miros de origine animală sau vegetală/smoală de ulei de tal a fost inclus furnizează informații de confirmare suplimentare referitoare la echivalența dintre specificațiile materialului tehnic, astfel cum a fost fabricat în scop comercial, și cele ale materialelor de încercare utilizate în dosarele de toxicitate, precum și referitoare la profilul toxicologic al substanței până la 1 mai 2013 și, respectiv, 31 mai 2014.

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei (5).

               (3)

               La 29 aprilie 2013 și la 6 mai 2014, notificatorul a furnizat statului membru raportor, Grecia, informații cu scopul de a respecta obligația de a prezenta informații suplimentare, astfel cum se menționează la considerentul 1.

               (4)

               Grecia a evaluat informațiile prezentate de notificator, inclusiv unele informații suplimentare referitoare la prezentarea inițială care a fost transmisă în cursul procesului de evaluare. În octombrie 2013 și în noiembrie 2015, Grecia a transmis evaluarea efectuată celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”), sub forma unui addendum la proiectul de raport de evaluare.

               (5)

               Statele membre, solicitantul și autoritatea au fost consultate și invitate să prezinte observații cu privire la evaluarea efectuată de statul membru raportor.

               (6)

               Pe baza informațiilor furnizate de notificator, a evaluării informațiilor în cauză de către statul membru raportor și a observațiilor cu privire la evaluare prezentate de către statele membre și de către EFSA, Comisia consideră că informațiile de confirmare nu sunt suficiente pentru a concluziona cu privire la echivalența dintre specificațiile materialului tehnic, astfel cum a fost fabricat în scop comercial, și cele ale materialelor de încercare utilizat în dosarele de toxicitate, nici cu privire la profilul toxicologic al substanței.

               (7)

               Comisia a invitat notificatorul să își prezinte observațiile cu privire la poziția Comisiei.

               (8)

               Cu toate acestea, în ciuda argumentelor prezentate de notificator, Comisia a ajuns la concluzia că informațiile prezentate sunt incomplete și nu permit formularea unei concluzii cu privire la echivalența dintre specificațiile materialului tehnic, astfel cum a fost fabricat în scop comercial, și cele ale materialelor de încercare utilizate în dosarele de toxicitate, nici asupra profilului toxicologic al substanței.

               (9)

               În consecință, este oportun să se retragă autorizația acordată pentru substanța activă în cauză.

               (10)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (11)

               Statelor membre ar trebui să li se acorde timp pentru a retrage autorizațiile pentru produsele de protecție a plantelor care conțin respectiva substanță activă.

               (12)

               În ceea ce privește produsele de protecție a plantelor care conțin substanța activă respectivă, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, respectiva perioadă ar trebui să expire cel târziu la 14 octombrie 2018.

               (13)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Retragerea autorizației
   Autorizația acordată pentru substanța activă insectifug după miros de origine animală sau vegetală/smoală ulei de tal este retrasă.
   Articolul 2
   Modificarea Regulamentului de punere în aplicare (UE) nr. 540/2011
   În partea A a anexei la Regulamentul de punere în aplicare (UE) nr. 540/2011, rândul 251, Insectifug după miros de origine animală sau vegetală/smoală ulei de tal se elimină.
   Articolul 3
   Măsuri tranzitorii
   Statele membre retrag autorizațiile acordate pentru produsele de protecție a plantelor care conțin insectifugul după miros de origine animală sau vegetală/smoală de ulei de tal ca substanță activă cel târziu până la 14 octombrie 2017.
   Articolul 4
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 14 octombrie 2018.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iunie 2017.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 637/2012 al Comisiei din 13 iulie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active sulfat de fier, insectifug după miros de origine animală sau vegetală/ulei brut de tal și insectifug după miros de origine animală sau vegetală/smoală ulei de tal (JO L 186, 14.7.2012, p. 20).

      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).